recursal/SuperWikiNEXT-32B huggingface dataset:
**Linda Suolahti** (s. 4. kesäkuuta 1989 Kalvola) on suomalainen viulisti, joka esiintyy sekä soolo- että kamarimuusikkona. Suolahti on perustanut vuodesta 2016 toimineen Kokonainen-festivaalin Kanta-Hämeeseen.

Ura
---

Suolahti opiskeli Sibelius-Akatemiassa vuodesta 2010. Hän soitti samaan aikaan primaksena Core-jousikvartetissa (vuosina 2009–2012 nimellä Into-kvartetti). Hän valmistui musiikin maisteriksi Sibelius-Akatemiasta vuonna 2019, hän oli ensimmäinen kamarimusiikkidiplomin suorittaja.

Vuonna 2010 Suolahden jousikvartetti voitti ensimmäisen palkinnon kansallisessa Erkki Melartin -kamarimusiikkikilpailussa. Sen jälkeen hän on esiintynyt festivaaleilla kuten Naantalin Musiikkijuhlat, Kuhmon kamarimusiikki, Meidän Festivaali, Sysmän Suvisoitto, Hiljaisuus-festivaali, Helsingin juhlaviikot, Avanti!n Suvisoitto, Katrina Kammarmusik ja Kamarikesä.

Solistina Suolahti esiintyi ensimmäisen kerran vuonna 2003 Hämeenlinnan kaupunginorkesterin kanssa. Myöhemmin hänet on nähty solistina muun muassa Lapin kamariorkesterin, Lohjan kaupunginorkesterin ja Helsinki Sinfoniettan kanssa.

Julkaisut
---------

* 2023 Unrecorded. -debyyttialbumi (Alba Records), Helvi Leiviskän, Ann-Elise Hannikaisen ja Cecilia Damströmin teoksia
* 2023 Avanti! Chamber Orchestra, Lotta Wennäkosken teoksia, konserttimestari
* 2020 Levy: Lapin kamariorkesteri, Outi Tarkiainen: Maa, kevään tytär (Ondine), konserttimestari
* 2013 Levy: George Crumb: Black Angels (1970), Core-kvartetti, äänittäjä Timo Haverinen, julkaisija Kuhmon kamarimusiikki

Nimitykset
----------

Suolahdelle on myönnetty Taiteen edistämiskeskuksen sekä Suomen Kulttuurirahaston taiteilija-apurahoja. Vuonna 2020 Suolahti valittiin Janakkala-stipendin saajaksi ensimmäisenä kulttuurialan edustajana.
Vuosina 2020-2021 Suolahdelle myönnettiin taiteellisen työskentelyn residenssijakso Greta ja William Lehtisen säätiön residenssissä Katajanokalla.

Lähteet
-------

* Viulisti Linda Suolahti pokkasi kolmannen Janakkala-stipendin Janakkalan Sanomat
* Naissäveltäjillä ei vieläkään ole tarpeeksi esikuvia – Janakkalasta kotoisin oleva Linda Suolahti nostaa unohtuneita tekijöitä esiin Hämeen Sanomat
* Muusikko-lehti
* Equity or equality? What concrete actions have been taken to advance equality in the Finnish music industry? How can diversity be promoted?  Finnish Music Quarterly
* The quest for diversity in music "If we wish to experience music as a genuinely questioning, searching, challenging and revitalising art form, should it not reflect the diversity of the world around it much better?" Finnish Music Quarterly
* Organic equality at the Musequal Festival Finnish Music Quarterly
* 
* Linda Suolahden ensikonsertti järjestettiin verkossa koronapandemian vuoksi
* 
* Linda Suolahti sai valtion taiteilija-apurahan Janakkalan Sanomat
* Curriculum Vitae

### Viitteet

1. ↑  Hänninen, Anna Eveliina: Kokonainen-festivaali kutsuu elokuussa Ihmemaahan, jossa soi erityisesti naissäveltäjien musiikki *Janakkalan Sanomat*.  17.4.2023. Viitattu 12.11.2023.

Aiheesta muualla
----------------

* Taiteilijan kotisivu
* Kokonainen-festivaali
Carol Grace vuonna 1959.
**Carol Grace Marcus** (1924–2003) oli yhdysvaltalainen näyttelijä ja kirjailija. Hän esiintyi elokuvissa *Gangster Story* (1959) ja *Mikey and Nicky* (1976) sekä yhdessä *Alfred Hitchcock esittää* -televisiosarjan jaksossa.

Carol Grace oli naimisissa kolmesti, kahdesti kirjailija William Saroyanin kanssa (liitosta kaksi lasta) ja kerran näyttelijä Walter Matthaun kanssa (yksi lapsi).

Carol Gracen lähipiiriin kuului muun muassa kirjailija Truman Capote, jonka tiedetään kertoneen Aamiainen Tiffanylla -kirjan hahmon Holly Golightlyn perustuneen Carol Graceen.

Carol Grace syntyi ja kuoli Manhattanilla, New Yorkissa. Kuolinsyy oli aivojen valtimonpullistuma.

Lähteet
-------

* 
* Carol Grace Internet Movie Databasessa. (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Yhdysvallat
* Tšekki

 |
|  |
| Muut | 
* SNAC
* IdRef

 |

 |
**Savustuspussi** on suomalainen keksintö, joka mahdollistaa kalan, kanan, lihan, makkaratuotteiden ja vihannesten savustamisen sähköuuneissa ja grilleissä. Tiiviisti suljettavissa olevan foliopussin pohjalle on sijoitettu savustukseen soveltuvaa ainesta, kuten leppälastua, josta pussin kuumetessa pienistä rei'istä pussin ruokaa sisältävään osaan erittyvä savu yhdessä kuumuuden kanssa valmistaa ruoan ja antaa siihen savuaromin ilman, että savu leviää pussin ulkopuolelle. Keksintö on levinnyt maailmanlaajuiseen kaupalliseen menestykseen ja saanut huomiota esimerkiksi Yhdysvalloissa sekä yleislehdistössä että ruoka-alan lehdissä.

Historia
--------

Kertakäyttöisen savustuspussin patentoi vuonna 1993 Kaavilla perustettu Oy Hope Finlandia Ltd, joka kykeni hyödyntämään keksinnön kaupallistamisen, markkinoinnin ja tuotannon sekä kansainvälistymisprosessin varsin tehokkaasti. Savustuspussin keksi yrityksen perustaja Tapani Tirkkonen, jolla on myöhemmin useita patentoituja keksintoja. Jo vuonna 1994 yhtiön liikevaihto oli yli 15 miljoonaa markkaa ja viennin osuus 85 %. Keksintö sai toisen sijan Innosuomi-palkinnon ensimmäisenä jakovuonna 1994.

Savustuspussit valmistettiin aluksi käsin, mutta niiden tuotantoon kehitettiin myöhemmin Suomessa automaattilinja.

Keksintöä valmistaa, myy ja markkinoi kansainvälisesti tuotemerkillä SAVU-savustuspussit (engl. *SAVU Smoker Bags*) Sinituote Oy Kokemäellä.

Savustuspussin käyttö
---------------------

Kertakäyttöistä savustuspussia valmistetaan sekä sähköuuni- että grillikäyttöön. Pussissa voi savustaa kerralla noin kilon ruokaa. Grillipussin käytössä on varmistettava, että grillissä ei ole enää liekkejä. Yleensä savustettavat ruoka-aineet kannattaa tasaannuttaa huoneenlämpöisiksi ennen savustusta. Lihasta ja kanasta kannattaa poistaa nahka, fileroitu kala kannattaa savustaa nahka alaspäin savunimeytymisen edistämiseksi. Grilli tai uuni pitää esilämmittää kuumaksi ennen savustamista, eikä kiertoilmatoimintoa pidä käyttää kyseisissä uuneissa. Savustuspussi ei sovellu mikroaaltouuniin.

Savustaminen sinänsä ei anna väriä ruokaan, jolloin värin saamiseksi on käytettävä muita keinoja. Savustuspussin yläosaan voi leikata reiän viimeiseksi kymmeneksi minuutiksi, jolloin kosteus haihtuu pois ja ruoka voi ruskistua. Pussiin voi laittaa myös pari palaa sokeria, jolloin ruoka saa ruskean sävyn tai ruoan päälle voi laittaa jotain väriä antavaa sopivaa maustetta.

Lähteet
-------

1. ↑  Amanda Hesser: Test Kitchen; Smoke Gets in Your Meat, Not in Your Eyes.  *The New York Times*, 15.9.1999. Artikkelin verkkoversio. Viitattu 1.1.2008.  (englanniksi)
2. ↑  What the press thinks about us *www.savu.fi*. Viitattu 1.1.2008. (englanniksi)[vanhentunut linkki]
3. 1 2  2. palkinto (35.000 markkaa) sekä Innosuomi-veistos ja kunniakirja Oy Hope Finland Ltd. Kaavi  31.7.2003. Innosuomi. Viitattu 1.1.2008. [vanhentunut linkki]
4. ↑  SAVU-savustuspussit *savu.fi*.  Arkistoitu 5.6.2007. Viitattu 1.1.2008.
5. 1 2  Savu käyttöohjeet *www.savu.fi*. Viitattu 1.1.2008. [vanhentunut linkki]
**Siiri Syrjänen** (s. 23. tammikuuta 2003) on suomalainen salibandyn pelaaja. 

Syrjänen pelasi nuoruudessaan Ilveksessä muutamia vuosia tyttöjen ja poikien joukkueissa. Sen jälkeen siirtyi Tampereen Classiciin. Syrjänen siirtyi pelaamaan Tampereen Kooveehen kausiksi 2022–2023. Hän on pelaajaurallaan ehtinyt edustaa Suomea U16-joukkueessa ja ollut mukana maajoukkueen toiminnassa myös U19:ssa. Pelipaikaltaan Syrjänen on vasen laitapelaaja ja on viime kaudella täyttänyt tämän paikan pelatessaan sekä Classicin naisten liigassa että TPS:n SM-sarjassa, jossa Syrjäsen tehot olivat 13+4 kymmenessä ottelussa.

| Runkosarja

| Kausi | Joukkue | Sarja | O | M | S | P | RLM | + | - | +/- | YVM | AVM | L | L% |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2022–2023 |  | F-liiga naiset

Runkosarja lohko A | 7 | 2 | 0 | 2 | 4 | 3 | 26 | -23 | 0 | 0 | 14 | 14.29 |
| 2021–2022 |  | F-liiga naiset

Runkosarja lohko A | 3 | 0 | 0 | 0 | 0 | 0 | 1 | -1 | 0 | 0 | 2 | 0 |

Pudotuspelitilastot

| Kausi | Joukkue | Sarja | O | M | S | P | RLM | + | - | +/- | YVM | AVM | L | L% |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2021–2022 |  | F-liiga naiset

Pudotuspelit | 9 | 0 | 0 | 0 | 0 | 0 | 0 | 0 | 0 | 0 | 0 |  |

Juniorina

| Kausi | Joukkue | Sarja | O | M | S | P | RLM | + | - | +/- | YVM | AVM | L | L% |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2022 - 2023 |  | T21 SM-sarja

Lohko A | 2 | 1 | 2 | 3 | 0 | 0 | 0 | 0 | 0 | 0 | 0 |  |
| 2021–2022 |  | T21 SM-sarja

Alkulohko 1 | 6 | 5 | 1 | 6 | 4 | 0 | 0 | 0 | 0 | 0 | 0 |  |
| 2021–2022 |  | T21 SM-sarja

Jatkosarja | 10 | 13 | 4 | 17 | 2 | 0 | 0 | 0 | 0 | 0 | 0 |  |
| 2020 - 2021 |  | T21

SM-karsinta, lohko A | 2 | 4 | 0 | 4 | 2 | 0 | 0 | 0 | 0 | 0 | 0 |  |

 |
**Matias Johan Ojalehto** (s. 15. helmikuuta 1984 Raahe) on suomalainen poliitikko.

Ura
---

Ojalehto on toiminut Oulun kaupunginvaltuutettuna ja Pohjois-Pohjanmaan maakuntavaltuutettuna vuodesta 2009 lähtien. Hän toimi Pohjois-Pohjanmaan maakuntahallituksen puheenjohtajana vuosina 2017–2021. Hän on Keskustan puoluehallituksen jäsen. Hän oli Keskustan Pohjois-Pohjanmaan piirin puheenjohtaja vuosina 2014–2017.

Ojalehto on koulutukseltaan kone- ja tuotantotekniikan insinööri ja ammatiltaan hankekehitysinsinööri rakennusalalla. Varusmiespalvelun hän suoritti Kainuun Rajalla, sotilasarvoltaan hän on alikersantti. Ojalehto oli Suomen Keskustan kansanedustajaehdokkaana Oulun vaalipiiristä vuoden 2015 vaaleissa.

Ojalehdon toiminta valtuuston kokouksessa Sanginjoen ulkometsän suojelupäätöksen yhteydessä aiheutti keskustelua, sillä hänen katsottiin painostaneen toista puolueensa valtuutettua äänestämispäätöksen tekemisessä, jolloin tämä oli painanut väärää nappia ja ratkaissut äänestyksen suojelua vastaan. Korkeimman hallinto-oikeuden tekemän päätöksen mukaan Ojalehdon aiheuttamasta häiriöstä äänestyksen aikana ei kuitenkaan seuraa, että valtuuston päätös olisi virheellisessä järjestyksessä syntyneenä lainvastainen.

Myös Ojalehdon esitykset koiraverosta ja teatterin alastonesitysten ikärajasta ovat aiheuttaneet vilkasta keskustelua.Toimiessaan Oulun Sivistys- ja kulttuurilautakunnan puheenjohtajana Ojalehto ajoi vahvasti tietohallinnon kilpailuttamista. Kulttuurin saralla häntä kiinnosti museo- ja tiedekeskus Luupin tulevaisuus.

Lähteet
-------

* (Arkistoitu – Internet Archive)
* 
* 
* 
* 
* 
* (Arkistoitu – Internet Archive)

### Viitteet

1. ↑  Maakuntahallituksen 2017–2021 puheenjohtajan Matias Ojalehdon puhe edustajainkokouksessa 4.10.2021  4.10.2021. Pohjois-Pohjanmaan liitto. Viitattu 18.1.2024.
2. ↑  Puoluehallitus - Keskusta.fi *www.keskusta.fi*. Viitattu 23.5.2018.
3. ↑  Antti Ervasti: Jussi Ylitalo syr­jäyt­ti Matias Oja­leh­don kes­kus­ta­pii­rin pu­heen­joh­ta­jan pai­kal­ta – Sipilä puhui hal­li­tuk­sen saa­vu­tuk­sis­ta Kaleva 11.11.2017. Viitattu 17.5.2022.
4. ↑  Muu päätös 1703/2018 - Korkein hallinto-oikeus *www.kho.fi*. Viitattu 17.5.2022.
Lionel Barrymore noin vuonna 1947
**Lionel Barrymore** (s. **Lionel Herbert Blythe**, 28. huhtikuuta 1878 Philadelphia, Pennsylvania – 15. marraskuuta 1954 Los Angeles, Kalifornia) oli yhdysvaltalainen teatteri-, radio- ja elokuvanäyttelijä. Lisäksi hänellä on kaksi tähteä Hollywoodin Walk of Famella.

Elämä
-----

Barrymore syntyi näyttelijäperheeseen ja oli Ethel Barrymoren ja John Barrymoren vanhempi veli. Hän aloitti teatteriuransa 1900-luvun alussa. Vietettyään monta vuotta Pariisissa hän palasi Broadwaylle vuonna 1907. Vuonna 1924 hän siirtyi Broadwaylta Hollywoodiin. Hän näytteli elokuvaurallaan lukuisissa klassikoksi nousseissa elokuvissa kuten *Grand Hotel* (*Grand Hotel*, 1932), *Päivälliset klo 8* (*Dinner at Eight*, 1933), *Kaksintaistelu auringossa* (*Duel in the Sun*, 1946) ja *Myrskyvaroitus* (*Key Largo*, 1948). Hänen ehkä kuuluisin roolinsa on kuitenkin Mr. Potterin rooli elokuvassa *Ihmeellinen on elämä* (*It's a Wonderful Life*, 1946).

Hän sai parhaan miesnäyttelijän Oscarin elokuvasta *Vapaa sielu* (*A Free Soul*, 1931).

Lähteet
-------

1. ↑  Lionel Barrymore Encyclopedia Britannica. Viitattu 6.4.2013.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Lionel Barrymore**.
* Lionel Barrymore Internet Movie Databasessa. (englanniksi)
* Lionel Barrymore NNDB:ssä

  


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Israel
* Yhdysvallat
* Ruotsi
* Tšekki
* Australia
* Korea
* Alankomaat
* Puola

 |
|  |
| Tieteilijät | 
* CiNii

 |
|  |
| Henkilöt | 
* Deutsche Biographie
* Trove
* Elonet

 |
|  |
| Muut | 
* Europeana
* NARA
* SNAC
* IdRef

 |

 |
**Ross Brawn** (s. 23. marraskuuta 1954 Manchester, Englanti, Iso-Britannia) on brittiläinen entinen Mercedes GP:n Formula 1 -tallin tallipäällikkö, ja nykyinen Formula 1 moottoriurheilunjohtaja.

Brawn toimi formulauransa alussa Benettonin ja Ferrarin teknisenä johtajana. Kausina 2007-2008 hän toimi tallipäällikönä Hondan F1-tallissa. Pesti päättyi yllättäen, kun Honda vetäytyi F1-sarjasta kauden 2008 jälkeen. Ross Brawn osti tallin itselleen ja nimesi sen Brawniksi. Kaudella 2009 Brawn voitti sekä kuljettajien että valmistajien maailmanmestaruudet. Ross Brawn myi tallinsa Mercedes-Benzille ja jatkoi uuden Mercedes-tallin tallipäällikön tehtävissä. Vuoden 2013 päätteeksi hän jätti tallin.

Ura
---

### Taktikkona

Ross Brawn jätti vuonna 1976 työnsä Britannian atomienergian tutkimuskeskuksessa ja siirtyi intohimonsa, autourheilun, pariin.
Frank Williams palkkasi Brawnin vuonna 1978 vasta perustettuun Formula 1 -talliinsa. Williamsilta hän siirtyi Jaguarille vuonna 1989 ja edelleen Benettonille vuonna 1992. Hänen katsotaan osaltaan olleen teknisenä johtajana Michael Schumacherin menestyksen takana tämän voittaessa maailmanmestaruuksia. Vuonna 1996 Brawn seurasi Schumacheria Italiaan Ferrarille. Brawn tuli tunnetuksi tallia eteenpäin ajaneena voimana, sillä Brawnin mukaan aina voidaan parantaa tuloksia, ja ainoastaan siten saavutetaan menestystä. Erityisesti Brawnin kykyä tehdä oikeita kisan aikaisia taktisia ratkaisuja pidetään ilmiömäisenä. Ferrari myös palkitsi Brawnin avokätisesti: F1 Racing -lehti arvioi vuonna 2006 Brawnin ansainneen noin viisi miljoonaa dollaria vuodessa Ferrarilla jo muutaman kauden ajan. Kauden 2006 jälkeen Brawn ilmoitti pitävänsä välivuoden.

### Tallipäällikkönä

Välivuoden jälkeen Brawn palasi F1:n pariin siirtymällä Hondan F1-tallin tallipäälliköksi marraskuussa 2007.  Tätä tehtävää Brawn hoiti vuoteen 2009, jolloin Honda päätti yllättäen jättää Formula 1-sarjan. 

Kun ostajaa ei löytynyt, joutui Brawn ostamaan tallin, jonka hän nimesi Brawn GP:ksi. Talli teki historiaa kaudella 2009 voittamalla sekä valmistajien että kuljettajien mestaruudet samalla kaudella. Onnistuneen kauden jälkeen Ross Brawn myi enemmistön tallistaan Mercedes-Benzille. Talli vaihtoi nimensä Mercedes GP:ksi ja Brawn nimettiin jatkamaan sen tallipäällikkönä. Hän jätti tallipäällikön tehtävät vuoden 2013 päätteeksi.

Lähteet
-------

1. ↑  Ensin Ecclestone ulos – nyt Ross Brawn palaa F1-sarjaan *mtv.fi*. Viitattu 28.3.2017.
2. ↑  Brawn nimitettiin Hondan tallipäälliköksi  12.11.2007. MTV3.fi.
3. ↑  Brawn tienasi tallikaupasta hurjat miljoonat *MTV3.fi*.  16.11.2009. Viitattu 16.11.2009.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Yhdysvallat
* Tšekki
* Puola

 |
|  |
| Muut | 
* IdRef

 |

 |
**Matti Helminen** (s. 14. elokuuta 1975 Kotka) on suomalainen maantiepyöräilijä.

Helminen voitti kolmannen etapin Ronde van Vlaams-Brabant -kilpailussa vuonna 2000 sekä toisen etapin ja kokonaiskilpailun Tour du Brabant Wallon -ajossa 2004. 

Helminen aloitti ammattilaisuransa 2005. Hän on voittanut Suomen maantieaika-ajomestaruuden vuosina 2003, 2006, 2007, 2008, 2010 ja 2012, saanut SM-hopeaa 2001, 2009, 2011, 2015, 2017 ja 2019 sekä SM-pronssia 2002, 2005. Maantieajossa hän sai SM-hopeaa 2009 sekä SM-pronssia 2008 ja 2015. Hän sijoittui vuonna 2006 kolmanneksi Chrono des Herbiers -tempokilpailussa. Chrono Champenois -aika-ajokilpailun hän voitti vuonna 2006 ja sijoittui vuonna 2010 toiseksi ja 2008 kolmanneksi. Vuoden 2007 Missourin ympäriajossa hän sijoittui aika-ajoetapilla kolmanneksi voittaen muun muassa Alberto Contadorin ja George Hincapien. Vuoden 2007 maantiepyöräilyn MM-kilpailuissa Helminen oli aika-ajossa kuudestoista. Vuonna 2011 hän oli samalla matkalla 53:s.

Helminen jäi vuonna 2012 kiinni dopingista ja sai kahden vuoden kilpailukiellon. Hän kuitenkin kiisti käyttäneensä dopingia. Hän on jatkanut uraansa kilpailukiellon jälkeen, ei kuitenkaan ammattilaistasolla.

Lähteet
-------

* Matti Helminen Trap–Friis-tietokannassa (englanniksi)
* Matti Helminen Cycling Archives -tietokannassa (englanniksi)
* Matti Helminen Pro Cycling Stats -sivustolla (englanniksi)

### Viitteet

1. ↑
2. ↑   Matti Helmiselle huippusuoritus Tour of Missourissa Fillari-lehti 15.9.2007 Viitattu 21.9.2007
3. ↑  Martin päätti Cancellaran valtakauden YLE Urheilu. Viitattu 21.9.2011.
4. ↑  IS Urheilu paljastaa: Suomalainen huippupyöräilijä kärähtänyt dopingista, is.fi 12.11.2012.
5. ↑  Matti Helminen kiistää käyttäneensä dopingia iltasanomat.fi. Viitattu 12.11.2012.
**Yamaha Aerox** on japanilaisen Yamaha Motor Companyn skootterimalli. Sitä on valmistettu vuodesta 1997 asti ja se on säilynyt lähes muuttumattomana koko historiansa ajan. Aeroxia valmistetaan 50cc ja 100cc malleina. Vain 50cc:tä tuodaan Suomeen, ja sitä valmistetaan ranskalaisen MBK:n tehtaalla, jossa valmistetaan myös MBK Nitro -nimellä myytävät Aeroxin rinnakkaismallit, sekä kaikki muutkin Yamahan ja MBK:n mopot.

Moottori
--------

Moottori on nestejäähdytteinen Minarellin vaakasylinterinen kaksitahtimoottori, jossa nykyisin on tehoa vakiona vain 2 kW. Voitelu tapahtuu tuoreöljyvoitelulla.

Varusteet ja ulkonäkö
---------------------

Aeroxin vakiovarustukseen kuuluvat muun muassa 13 tuuman alumiinivanteet, Brembon levyjarrut edessä ja takana, mittaristo ja lukollinen säilytystila penkin alla. Mallista on tehty myös erilaisia erikoismalleja kuten F1 Special Edition. Eroina perusmalleihin nähden ovat muun muassa kierroslukumittari, kaasuiskunvaimennin takana, tarrat ja "carbon-look"-osat.

Kuristukset
-----------

Kuristuksina*selvennä* Yamaha Aeroxissa ovat hukkaputki ja variaattorin prikka. Lisäksi vanhemman mallin Stage2 -putkessa on kuristus ennen äänenvaimenninta. Sekä uusimmissa malleissa on myös sylinterin kuristus.

Aiheesta muualla
----------------

* Aeroxin kotisivu
**Vallilan siirtolapuutarhamuseo** sijaitsee Helsingin Vallilanlaaksossa, Vallilan siirtolapuutarhan Mansikkapolulla. Se on siirtolapuutarhan ainoa alkuperäinen tyyppimökki vuodelta 1932, ja sen ovat suunnitelleet asemakaava-arkkitehti Birger Brunila ja arkkitehti Väinö Tuukkanen. Se oli alueen ainoa sallittu mökkityyppi 1930-luvulla.

Ajan mukaisesti kalustettu siirtolapuutarhamökki on yksi Suomen pienimmistä museoista, mutta 10 neliömetrin kokoisen mökin lisäksi museoon kuuluu myös piha-alue, joka on vuosina 2009–2010 palautettu 1930-luvun mallisuunnitelmia vastaavaan asuun. 

Palstan istutukset noudattavat kasvilajeja myöten puutarhakonsulentti Elisabeth Kochin alkuperäisiä Vallilan siirtolapuutarhalle tarkoitettuja istutussuunnitelmia. Vaikka 1930-luku oli pula-aikaa ja palstalla korostuu juuresten ja kasvisten hyötyviljely, oli koristekasveillakin merkittävä rooli viihtyisyyden lisääjinä.

Kesäsunnuntaisin yleisölle auki olevaa museomökkiä ylläpitää Vallilan siirtolapuutarhayhdistys, joka lunasti mökin museoksi vuonna 1977. Museon päätehtävä on nykyisin kertoa 1930-luvusta ja valottaa siirtolapuutarhan perustamiseen liittyviä yhteiskunnallisia ja aatteellisia virtauksia. 

Museon mökkielämään sekä puutarhan hoitoon ja muokkaukseen liittyvä esineistö on kerätty siirtolapuutarhan viljelijöiltä, ja esineistö on valokuvattu, numeroitu ja luetteloitu museoiden yleisten ohjeitten mukaan. Museorakennus on suojeltu.

Lähteet
-------

1. ↑ . Tieto on haettu Wikidatasta.
2. 1 2 3  Vallilan siirtolapuutarhamuseo Vallilan siirtolapuutarhayhdistyksen sivut.
3. ↑  MyHelsinki: Nähtävyydet

Aiheesta muualla
----------------

* Kuvia Vallilan siirtolapuutarhasta Helsinkikuvia.fi-palvelussa

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Perustiedot Wikidatassa: Vallilan siirtolapuutarhamuseo (Q58786726)ohje |
| --- |
|  |
| esiintymä kohteesta | paikallismuseo, museorakennus, rakennus |
|  |
| valtio | Suomi |
|  |
| sijaitsee hallinnollisessa yksikössä | Helsinki |
|  |
| sijainti | Vallilan siirtolapuutarha |
|  |
| katuosoite | Mansikkapolku 93, 00550 Helsinki, Elisabeth Kochin tie 1 |
|  |
| koordinaatit | 60°12′01″N 24°57′23″E﻿ / ﻿60.20038°N 24.95637°E﻿ / 60.20038; 24.95637 |
|  |
|  |

 |
"Lady in Black" , Mariette Leslie Cotton 19-vuotiaana William Merritt Chasen maalaus vuodelta 1888.
Mariette Leslie Cotton: "Lady Mendl sota-ajan sairaanhoitajana", ehkä vuodelta 1918.
**Mariette Leslie Cotton** syntyjään **Mariette Benedict**, tunnettu nuorena nimellä **Pansy Benedict** (17. toukokuuta 1866 Schenectady, New York - 21. huhtikuuta 1947) oli yhdysvaltalainen muotokuvamaalari.  

Cottonilla sanotaan olleen lahjan ikuistaa mallinsa juuri silloin kun he olivat elämänssään huipulla ja laittaa heidän muotokuvansa näytteille juuri silloin kun he olivat suosituimmillaan.

Vanhemmiltaan perimänsä sekä avioliitonsa kautta saamansa suuren varallisuuden ja sosiaalisen pääoman vuoksi ja huomattavan taiteellisen lahjakkuutensa ansiosta Cotton oli erittäin suosittu muotokuvamaalari. Hänen mallinsa olivat Yhdysvaltojen elittiiä, kuten Astor- ja Vanderbilt- sukujen jäseniä, sekä Ison-Britannian kuninkaallisia. Myöhemmin hänellä teettivät muotokuvan itsestään Pola Negri sekä Greta Garbo.  

Cotton opiskeli Pariisissa Carolus-Duranin oppilaana ja ystävystyi John Singer Sargentin kanssa joka ihali Cottonin taidokkuutta. Cottonin töitä oli esillä Pariisin salongissa vuonna 1889 ja ne saivat palkintoja. Tätä ennen hän oli opiskellut maalaustaidetta New Yorkissa William Merritt Chasen oppilaana. Chase näki Cottonissa loistavan mallin ja piti hänestä maalaamaansa työtä yhtenä parhaistaan.  

Cottonin ura taiteilijana herätti julkisuudessa monia mielipiteitä. Oli niitä joiden mielestä rikkaan seurapiirinaisen on sopimatonta olla taiteilija. Heidän mukaansa hieno nainen voi pitää salonkia, mutta ei itse taiteilla. Joidenkin mielestä hän oli uusi, itsenäinen nainen, kuten Edith Wharton tai Gertrude Vanderbilt Whitney ja sanottiin, että todellinen amerikkalainen nainen ei pidä miljoonia tekosyynä joutilaisuudelleen.

Viitteet
--------

1. 1 2 3 4
2. ↑
3. ↑
4. ↑

Lisää aiheesta
--------------

* 
* 
* 

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Taiteenala | 
* ULAN

 |

 |
KarttaSuolijärven luontopolku: ulkoilumaja, uimaranta (pun) ja tulipaikka (sin).
**Suolijärven luontopolku** on Tampereen Hervannassa ja Vuoreksessa Suolijärven kiertävä noin 4,5 km pitkä kävelypolku. Polun varrella on vaihtelevaa maastoa: lehtoja ja soita sekä kalliojyrkänteitä. Luontopolulta on yhteys parisen sataa metriä luoteeseen Särkijärven rannalla sijaitsevalle Suoliojan nuotiopaikalle.

Suolijärven koillisrannalla polun varressa on Suolijärven ulkoilumaja ja Suolijärven uimaranta. Uimarannalla on myös avantouintimahdollisuus.

Mielenreitti
------------

Vuonna 2023 polkuverkostoa laajennettiin noin 2,3 km pitkällä Mielenreitillä. Mielenreitillä on mahdollisimman esteetön rantareitti ja Majaalahdenkankaalle vaativampi reitti, jossa on portaita. Reitin varrella on luettavissa eri henkilöiden kirjoittamia toivon tarinoita. Mielenreitti on rakennettu Mielen ry:n, vapaaehtoisten ja Ekokumppanit Oy:n yhteistoimin.

Kuvia Suolijärveltä
-------------------

* Suolijärven rantaaSuolijärven rantaa
* Suolijärvi kaakosta Hupakankorven suunnalta nähtynäSuolijärvi kaakosta Hupakankorven suunnalta nähtynä
* Suolioja Suolijärven luoteispäässäSuolioja Suolijärven luoteispäässä

Lähteet
-------

1. 1 2  Suolijärven luontopolku; Tampere.fi
2. 1 2  Mielenreitti – toivon tarinoita ja kohtaamisia; .fi
3. ↑  Suolijärven uimaranta; Suomi.fi

Aiheesta muualla
----------------

* Mielenreitti; Outdoorstampere.fi
**Aaro Korpi** on fiktiivinen henkilö, joka esiintyy useissa Ilkka Remeksen romaaneissa. Teini-ikäinen Aaro on päähenkilö Remeksen nuortenromaaneissa ja sivuhenkilö muutamissa aikuisten kirjoissa, joissa hänen isänsä Antti Korpi esiintyy. Hänellä on ruskeat hiukset ja hän on ikäisekseen pitkä. SuS

Yleistä
-------

Aaro Korpi asuu perheensä kanssa Brysselissä, mutta vierailee myös usein mummonsa ja kaverinsa Nikon luona Suomessa. Aaro käy kansainvälistä koulua ja harrastaa tietokoneita ja vedonlyöntiä. Hän joutuu usein seikkailuihin, joihin häntä ajavat muun muassa vedonlyönti, nettiharrastus, uteliaisuus ja hänen isänsä Antin työ etsivänä. Aaro on kiinnostunut isänsä työstä rikosten parissa ja yrittää saada selville, mitä hänen isänsä Antti Korpi työtovereineen milloinkin tutkii.

Perhe
-----

Aaron isä Antti Korpi työskentelee Brysselissä Euroopan unionin rikostutkintayksikössä. Äiti Soile työskentelee fyysikkona CERN:n hiukkastutkimuslaitoksessa Genevessä. Molemmat vanhemmat ovat työn vuoksi kiireisiä, ja siksi perheessä asuukin välillä myös au pair.

Kirjat
------

### Aaro Korpi -sarja

* *Piraatit* (WSOY 2003)
* *Musta kobra* (2004)
* *Pimeän pyöveli* (2005)
* *Kirottu koodi* (2006)
* *Hermes* (2007)
* *Draculan ratsu* (2008)
* *Operaatio Solaris* (2009)
* *Riskiraja* (2010)

### Muut

* *Ikiyö* (2003)
* *Hiroshiman portti* (2004)
* *6/12* (2006)

Aiheesta muualla
----------------

* Ilkka Remeksen kotisivut
**Taloudellinen stagnaatio** tai **taloudellinen pysähtyneisyys** (usein kutsutaan yksinkertaisesti stagnaatioksi tai pysähtyneisyydeksi, myös sekulaarinen stagnaatio) on pitkä-aikainen jakso jolloin taloudellinen kasvu on hidasta. Talouskasvu mitataan tavallisesti bruttokansantuotteen (BKT) kasvun perusteella. Joidenkin määritelmien mukaan hitaalla kasvulla tarkoitetaan kasvua joka on hitaampaa kuin potentiaalinen kasvu jonka makrotaloustieteen asiantuntijat ovat ennustaneet. Toisten määritelmien mukaan kasvu, joka on vähemmän kuin 2-3% vuodessa on merkki stagnaatiosta.

Termillä on negatiivinen sävy, mutta hidas taloudellinen kasvu ei aina ole epäonnistuneen talouspolitiikan syytä. Potentiaalinen kasvu voi hidastua esimerkiksi jonkin katastrofin, tai maantieteellisen syyn takia.

Taloudellista stagnaatiota käsittelevät teoriat juontavat juurensa 1930-luvun lamasta ja se yhdistettiin varhaiseen keynesiläiseen taloustieteeseen ja Harvardin yliopiston taloustieteen professoriin Alvin Hanseniin.

Larry Summers popularisoi sekulaarinen stagnaatio -käsitteen uudelleen vuonna 2013 IMF:n konferenssissa pitämässään puheessa.

Katso myös
----------

* Stagflaatio

Lähteet
-------

1. ↑  Baldwin&Teulings 2014, Taimio 2015, Kilponen 2015
2. ↑  Kilponen 2015, Hansen 1938
3. ↑  Larry Summersin puhe (Youtube-video), IMF Fourteenth Annual Research Conference in Honor of Stanley Fischer *youtube.com*.  8.11.2013. Viitattu 8.9.2016. (englanniksi)
4. ↑  Larry Summersin puhe, IMF Fourteenth Annual Research Conference in Honor of Stanley Fischer *larrysummers.com*.  8.11.2013. Viitattu 8.9.2016. (englanniksi)
5. ↑  Paul Krugman: Four observations on secular stagnation  15.8.2014. VoxEU.org. Viitattu 8.9.2016. (englanniksi)

Kirjallisuutta
--------------

* Baldwin, R. & Teulings, C.: Secular stagnation: Facts, causes, and cures – a new Vox eBook  10.9.2014. Vox:  The Centre for Economic Policy Research.
* Hansen, A.: Economic Progress and Declining Population Growth.  *American Economic Review*, 1938, 29. vsk, s. 1-15. Artikkelin verkkoversio.
* Kilponen, J.: Hiipuvan kasvun lähteillä.  *Kansantaloudellinen aikakauskirja*, 2015, 111. vsk, nro 2, s. 138-147. Artikkelin verkkoversio.
* Taimio, H.: Sekulaarinen stagnaatio kaipaa elvytystä eikä leikkauksia.  *Talous ja yhteiskunta*, 2015, 2015. vsk, nro 1, s. 1. Artikkelin verkkoversio.  (Arkistoitu – Internet Archive)
**Maksym Oleksandrovytš Kryvtsov** (ukr. Максим Олександрович Кривцов; 22. tammikuuta 1990 Rivne – 7. tammikuuta 2024) oli ukrainalainen runoilija, sotilas ja kansalaisaktivisti. Hänestä käytettiin kutsumerkkiä "Dali".

Kryvtsov aloitti runojen kirjoittamisen teini-ikäisenä. Hän osallistui Kiovassa Ukrainan vallankumoukseen 2014 johtaneisiin mielenosoituksiin ja valmistui vuonna 2014 Kiovan kansallisesta teknologia- ja suunnitteluyliopistosta. Vuosina 2014–2015 Kryvtsov taisteli Oikean sektorin puolisotilaallisten vapaaehtoisjoukkojen viidennessä pataljoonassa. Vuosina 2016–2019 hän palveli Ukrainan kansalliskaartin nopean toiminnan joukoissa (nykyinen Rubiž-prikaati). Kryvtsov työskenteli myös rintamalta palanneiden ukrainalaissotilaiden sopeutumista tukevassa keskuksessa. Hän palasi rintamalle Venäjän aloitettua täysimittaisen hyökkäyksen Ukrainaan helmikuussa 2022.

Kryvtsovin runoja ilmestyi useissa antologioissa. Vuonna 2023 ilmestyi Naš Format -kustantamon julkaisemana hänen runokokoelmansa *Virši z bijnytsi*. Ukrainan PEN nimesi teoksen yhdeksi vuoden 2023 parhaista ukrainalaisista kirjoista. Euromaidan Pressin mukaan Kryvtsov oli yksi lupaavimmista luovista kyvyistä maassaan. Hän kaatui sodassa tammikuussa 2024. Kirjailija Ljubko Derešin mukaan Kryvtsov kirjoitti rintamalla myös romaania, joka jäi keskeneräiseksi hänen kuollessaan. Yurcash-yhtye on käyttänyt sanoituksinaan Kryvtsovin runoja.

Lähteet
-------

1. 1 2 3 4  На війні за Україну загинув доброволець, поет Максим Кривцов Новинарня 7.1.2024, viitattu 10.1.2024 (ukrainaksi)
2. ↑  Anett Abramova, Памяти павшего поэта и военного Максима Кривцова Hromadske 8.1.2024, viitattu 10.1.2024 (venäjäksi)
3. 1 2  Найкращі українські книжки 2023 року за версією ПЕН PEN Ukraine 28.12.2023, viitattu 10.1.2024 (ukrainaksi)
4. 1 2  На фронте погиб украинский поэт Максим Кривцов Meduza 8.1.2024, viitattu 10.1.2024 (venäjäksi)
5. ↑  Acclaimed poet killed defending Ukraine Euromaidan Press 8.1.2024, viitattu 10.1.2024 (englanniksi)
Antiballistinen ohjus *Arrow*.
**Ballististen ohjusten torjuntaohjus** (engl. *anti-ballistic missile*, lyh. **ABM**, joka usein kirjoitetaan suomeksi ABM-ohjus) on ohjustentorjuntaohjus ballististen ohjusten, kuten mannertenvälisten ydinohjusten, torjuntaan.

ABM 1950-luvusta 1970-luvulle
-----------------------------

[Yhdysvallat|Yhdysvalloissa]] alettiin tutkia ohjustorjuntaohjuksia toisen maailmansodan jälkeen 1940-luvulla. Mutta varsinainen alku tapahtui 1950-luvun lopuilla.
Yhdysvallat kehitteli ABM-järjestelmää 1950–1970-luvuilla muun muassa Nike Zeus-ohjuksen pohjalta. Näitä varhaisia torjuntaohjuksia rasitti muun muassa tuon aikaisten tietokoneiden hitaus. Torjuntaohjushan pitää kyetä mahdollisimman nopeasti kääntämään kohti maaliaan.
1970-luvun Safeguard-ohjelmassa oli Spartan ja
nopea lyhyen kantaman Sprint-ohjus.
Venäläiset alkoivat suunnitella omaa ABM-järjestelmäänsä 1958.
Neuvostoliitto loi Moskovan ympärille 1964 mennessä oman Galosh (SH-01/ABM-1) -järjestelmänsä. He kehittivät järjestelmää edelleen 1970-luvulla. 1970-luvulla venäläiset loivat ABM 3 Gazelle-/ABM 4 Gorgon -järjestelmän, joka vastasi yhdysvaltalaista Spartan-/Sprint-järjestelmää. He myös kehittivät ohjustorjuntapiirteitä ilmatorjuntaohjuksiinsa, kuten S-300-järjestelmään.

ABM-sopimus
-----------

ABM-ohjuksien käyttöä rajoitettiin tuntuvasti Yhdysvaltain ja Neuvostoliiton välillä vuonna 1972 sopimuksella, joka salli vain yhden sadan ohjuksen järjestelmän puolustamaan yhtä kohdetta. Yhdysvallat vetäytyi sopimuksesta kesäkuussa 2002, koska halusi puolustuskykyä Pohjois-Korean tapaisia "rosvovaltioita" vastaan.

Naton ohjuskilpi
----------------

Vuonna 2010 Nato sopi kehittävänsä ohjuspuolustusjärjestelmiä siten että Eurooppaa suojaisi "ohjuskilpi", etenkin Iranin ohjuksia vastaan..
Venäjä vastusti ohjuspuolustushanketta alusta asti. Se katsoi uuden sukupolven ABM-järjestelmän mitätöivän ydinpelottetaan. Yhdysvallat alkoi sijoittaa ohjuskilven ohjuksiaan Romaniaan vuonna 2016.

Katso myös
----------

* SDI
* Satelliitintorjunta

Lähteet
-------

1. 1 2  Anti-Ballistic Missile Treaty *US History*. Viitattu 18.2.2013.
2. ↑  Galosh (SH-01/ABM-1) *Missile Threat*. Viitattu 18.2.2013. [vanhentunut linkki]
3. ↑  The Anti-Ballistic Missile (ABM) Treaty at a Glance Armscontrol.org
4. ↑  Nato-maat sopivat ohjuskilven rakentamisesta Eurooppaan Uusi Suomi. Viitattu 18.2.2013.
5. ↑  Ahti Kaario: Yhdysvallat julistaa ohjuskilven toimintavalmiiksi – Venäjä pitää uhkana itselleen (html) *Yle uutiset ulkomaat*.  11.5.2016. Yle. Viitattu 13.5.2016. suomi

Aiheesta muualla
----------------

* Kuvia tai muita tiedostoja aiheesta **Ballististen ohjusten torjuntaohjus** Wikimedia Commonsissa
**Matjaž Smodiš** (s. 13. joulukuuta 1979 Trbovlje) on slovenialainen ammattilaisuransa lopettanut koripalloilija.

Ura
---

Smodiš syntyi Trbovljessa, mutta muutti pian syntymänsä jälkeen Novo mestoon. Koulussa hänet tutustutettiin yleisurheiluun ja hän voittikin monta mitalia koulun mestaruuskisoissa. Vasta 10-vuotiaana hänet tutustutettiin koripalloon, jolloin hän rakastui lajiin. Smodiš siirtyi pelaamaan KK Krkaan ja 15-vuotiaana hän pääsi pelaamaan edustusjoukkueeseen. Kausi 1999-2000 oli hänen viimeisensä Sloveniassa ja samalla hän voitti Slovenian mestaruuden.

Kauden jälkeen Smodiš siirtyi Virtus Bolognaan, jossa hän voitti ensimmäisen Euroliiga-mestaruutensa. Kun joukkue voitti myös Italian-mestaruuden sekä Italian cupin, saavutti Smodiš ensimmäisen tripla-mestaruutensa. Kaudella 2001–2002 joukkue pääsi Euroliigan finaaliin saakka, mutta silloin Panathinaikos BC oli parempi. Kolmen Virtus-kauden jälkeen hän siirtyi Climamio Bolognaan. Climamio eteni Euroliigan loppuotteluun kaudella 2004–2005, mutta hävisi sen. Toisaalta kauden päätteeksi seura voitti Italian-mestaruuden.

Smodiksella oli vielä vuosi sopimustaan jäljellä, mutta hän siirtyi vuonna 2005 TsSKA Moskova, koska halusi pelata Ettore Messinan alaisuudessa. Moskovan joukkueessa hän voitti Euroliigan vuosina 2006 ja 2008. Lisäksi hän voitti jokaisena pelikautenaan Venäjän-mestaruuden. Smodiš lähti TsSKA Moskovasta kuuden pelikauden jälkeen ja siirtyi kaudeksi 2011–2012 KK Cedevitaan.

Lähteet
-------

1. ↑  My story: 1979 smodis.si.  Arkistoitu 30.12.2013. Viitattu 30.12.2013. (englanniksi)
2. 1 2 3  Smodis, Matjaz Euroliiga. Viitattu 30.12.2013. (englanniksi)
3. ↑  My story: 2004/2005 smodis.si.  Arkistoitu 30.12.2013. Viitattu 30.12.2013. (englanniksi)

Aiheesta muualla
----------------

* Euroliigan pelaajaprofiili (englanniksi)
* Virallinen kotisivu (englanniksi)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF

 |

 |
**Minna-Maria Susanne Kangas** (s. 5. helmikuuta 1983 Oulu) on suomalainen kestävyysurheilija. Alkujaan Kangas kilpaili kestävyysjuoksussa, kunnes vaihtoi jalkavamman takia pyöräilyyn vuonna 2015.

Kestävyysjuoksussa Kankaan päälaji oli estejuoksu. Seuratasolla hän edusti vuoteen 2008 Rovaniemen Lappia, vuoteen 2012 Oulun Pyrintöä ja sen jälkeen Helsingin Jyryä. Juoksu-urallaan häntä valmensivat Päivi Tanttinen (vuoteen 2004), Jouni Noronen vuosina 2005–2009 ja vuodesta 2009 lähtien Tommy Ekblom. Estejuoksun lisäksi Kangas kilpaili maastojuoksussa sekä ratakilpailusta kaikilla matkoilla 1 500 metriltä 5 000 metrille. Aikuisten SM-kisoissa Kangas on saavuttanut kestävyysjuoksussa viisi mitalia, hopeaa 5 000 metrillä (2007) ja maastojuoksussa kuuden kilometrin matkalla (2012) sekä kaksi pronssia 3 000 metrin estejuoksusta (2010 ja 2011) ja pronssia sisäradoilla 3 000 metrin juoksusta (2013). Suomi–Ruotsi-maaottelussa hän on ollut mukana kolme kertaa, vuosina 2007, 2010 ja 2011. Kankaan ennätys 3 000 metrin esteissä on 9.55,27 vuodelta 2012 ja se oikeuttaa Suomen kaikkien aikojen tilastossa sijalle kuusi.

Pyöräilyssä Kangas edustaa Suomessa Idrottsklubben-32-seuraa. Kansainvälisissä kilpailuissa hän edusti Memorial Santos - Saddledrunk -joukkuetta vuonna 2021 ja Baloise-WB Ladies -euraa 2023. Hän on saavuttanut maantieaika-ajossa SM-kultaa 2019 ja 2020 ja SM-hopeaa 2021, maantieajossa SM-kultaa 2020 sekä SM-hopeaa 2017, 2019 ja 2021, paritempossa SM-pronssia 2015 sekä maantieajon joukkuekilpailussa SM-kultaa 2017, 2018, 2019 ja 2020 ja SM-hopeaa 2016 sekä joukkueaika-ajossa maantiellä SM-kultaa 2020. Kortteliajossa hän on saanut SM-hopeaa 2020 ja SM-pronssia 2019. Cyclocrossissa hän saavutti SM-kultaa 2022 ja SM-pronssia 2020. Rata-ajossa hän on saanut 4 000 metrin joukkueajossa SM-kultaa 2016 ja 2017, 3 000 metrin takaa-ajossa SM-hopeaa 2018 ja SM-pronssia 2016 ja 2017 sekä linja-ajossa SM-pronssia 2017. Hän voitti Tour of Uppsala -kilpailun prologin 2018.

Lähteet
-------

1. ↑  Saarenpää, Sami: Estejuoksijasta pyöräilijäksi siirtynyt Minna-Maria Kangas oppii koko ajan *Aika-ajo.com*.  27.7.2016. Viitattu 28.6.2017.
2. ↑  Minna-Maria Kangas Tilastopaja (vaatii kirjautumisen, maksullinen palvelu).
3. ↑  Yleisurheilun Suomen parhaat kautta aikojen viitattu 8.8.2018
4. ↑  Kangas Minna-Maria *IK-32*. Viitattu 15.8.2022.
5. ↑  Minna-Maria Kangas *procyclingstats.com*. Viitattu 10.1.2024. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |
**Glenn Martin Hughes** (18. heinäkuuta 1950 – 4. maaliskuuta 2001) oli diskoyhtye Village Peoplen alkuperäinen nahkamies*selvennä* vuosina 1977–1996, ja hänen bassoäänensä on kuultavissa tärkeässä osassa lähes jokaisen Village People -hitin taustalla.

Hughes toimi 1970-luvulla tietullina*selvennä* New Yorkissa. Hänen ystävänsä kehottivat häntä vastaamaan tuottaja Jacques Moralin ilmoitukseen, jossa etsittiin hyvännäköisiä ja viiksekkäitä laulajia ja tanssijoita. Hughes harrasti moottoripyöriä, ja niin hän puki yhtyeen roolileikissä ylleen mustan nahkapuvun ketjuineen ja kasvatti niin kutsutut "handlebar"-viikset. Village Peoplen hittien myötä hänestä tuli yksi diskon kulta-ajan tunnetuimmista ikoneista. Vastoin yleistä luuloa Glenn Hughes oli hetero, ei homo. *lähde?* Hughes oli tunnettu myös siitä, että hänet saattoi usein nähdä chopper-pyöränsä selästä New Yorkin kaduilla.

Hughes lopetti tanssimisen yhtyeessä tuntemattomista syistä vuonna 1996, mutta pysyi mukana järjestelypuolella. Hughesilla todettiin keuhkosyöpä, johon hän kuoli 2001, ja hänet haudattiin nahka-asussa Saint Charlesin hautausmaalle Farmingdalessa, joka sijaitsee Long Islandilla New Yorkin osavaltiossa.

Village Peoplen Glenn Hughesia ei pidä sekoittaa samannimiseen rock-basisti-laulaja Glenn Hughesiin, joka esiintyi muun muassa Deep Purplessa ja Black Sabbathissa.

Aiheesta muualla
----------------

* Virallinen Village Peoplen kotisivut (englanniksi)
* Glenn Hughes Internet Movie Databasessa. (englanniksi)
* Glenn Hughes Find a Gravessa (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Espanja
* Yhdysvallat

 |
|  |
| Taiteenala | 
* MusicBrainz

 |
|  |
| Henkilöt | 
* Elonet

 |

 |
**Arthur Alfred Lundahl**, (15. marraskuuta 1844 Oulu – 24. heinäkuuta 1879 Tampere) oli Suomalaisen Teatterin näyttelijä. Hän oli vuodesta 1874 naimisissa Selma Lundahlin (omaa sukua Heerman, s. 1853) kanssa, joka oli myös Suomalaisen Teatterin näyttelijä. Tästä avioliitosta heillä oli neljä lasta.

Lundahlin vanhemmat olivat kaupunginviskaali Abraham Lundahl ja Catharina Charlotta Cajanus. Hän kävi pari luokkaa lukiota Kuopiossa ja ersosi sitten koulusta mennäkseen Helsingin teatterikouluun. Lundahl oli sitten avustajana Ahmanin ja Pousetten sekä Lindmarkin teatteriseurueissa ja järjesti 1866–1867 draamallis-soitannollisia iltahuveja maaseudulla. Vuonna 1866 Lundahl lähti merille ja palattuaan Suomeen hänet otettiin lokakuussa 1872 Suomalaisen Teatterin riveihin. 

Lundahl kuten hänen vaimonsakin sai alusta lähtien tehtäväkseen päärooleja. Häntä kuvailtiin huomattavan lahjakkaaksi ja voimakaspiirteiseksi mieheksi, jonka suonissa virtasi esivanhempiensa muukalaisveri. Hän liikkui näyttämöllä kuin kotonaan ja oli hyvin musikaalinen ja temperamenttinen. Hänen heikkoutenaan on pidetty puhetekniikan sameutta. 

Lundahlin vuositulokseen on mainittu 2.500 markkaa vuonna 1877. Hän teki 1870-luvulla opintomatkan ulkomaille ja laajensi näin taiteellista näköpiiriään. 1870-luku oli muutenkin Lundahlin taiteellista nousukautta, mutta samalla hänen fyysinen kuntonsa heikentyi. Vuonna 1878 hän esitti *Daniel Hjortissa* nimiroolia Kuopiossa täpötäydelle katsomolle, mutta kesken vuorosanojen esityksen horjahti ja vietiin näyttämön taakse, jossa lääkäri totesi hänen saaneen vaikean halvauskohtauksen. 

Viimeisen elinvuotensa Lundahl vietti sairaalassa. Lundahlin kuoltua hänen vaimonsa meni uudelleen naimisiin 1899 ja muutti Norjaan.

Lähteet
-------

* Suomen Kuvalehti, 16/1936. "Kaksi Tähdenlentoa Suomalaisen Teatterin syntyhistoriassa", Tuuli Reijonen.
* Ilmari Heikinheimo: *Suomen elämäkerrasto*. Helsinki: Werner Söderström Osakeyhtiö, 1955.  Sivu 476.

Viitteet
--------

1. 1 2  A. Th. Böök : Suomalaisen teatterin tienraivaajia. "Uskokaa pois, viipurilaiset, meistä tulee jotakin!", Aamulehti, 22.01.1939, nro 20, s. 15, Kansalliskirjaston digitaaliset aineistot
**CSS-C-2** (Nato-raportointinimi *Silkworm* (kiin. 海鹰, *Hǎiyīng* **HY-1**) on kiinalainen 1960-1970-luvuilla kehitetty maalta laukaistava rannikkopuolustusohjus, jonka kantama on noin 70 km. Se pohjautuu neuvostoliittolaiseen SS-N-2 Styx -ohjukseen. Silkworm on käytännössä risteilyohjus.

Yleistä
-------

HY-2A ohjus.
Silkworm laukaistaan maalta renkailla kulkevasta telineestä. Se käyttää kiinteän ja nestemäisen polttoaineen rakettimoottoreita. Ohjuksesta on kehitetty lukuisia eri versioita eri tarkoituksiin, kuten mereltä laukaisuun. Vaikka Silkworm ei ole yhtä kehittynyt kuin nykyiset meritorjuntaohjukset, tekee sen verrattain suuri (yli 500 kg) taistelukärki silti osuessaan paljon tuhoa.

Käyttäjät
---------

Molemmat Irakin ja Iranin sodan osapuolet käyttivät Kiinasta hankittuja Silkwormeja tai samantyyppisiä ohjuksia 1980-luvulla.

* Kuuba
* Egypti
* Kiina
* Iran
* Irak
* Pohjois-Korea
* Sudan
* Yhdistyneet arabiemiirikunnat
* Myanmar

Lähteet
-------

1. ↑
2. ↑  Chinese Defence Today - HY-1 Anti-Ship Missile *web.archive.org*.  19.10.2008.  Arkistoitu 19.10.2008. Viitattu 13.6.2022.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Silkworm (missile)

Aiheesta muualla
----------------

* Federation of American Scientists page on HY-1 and HY-2
* 
* 
* C801 (Arkistoitu – Internet Archive)
**Aleksandra "Sasha" Vjatšeslavovna Trusova** (ven. Александра Вячеславовна Трусова; s. 23. kesäkuuta 2004 Rjazan) on venäläinen taitoluistelija. Hän on saavuttanut yksinluistelussa mitalin olympialaisissa, MM-kilpailuissa ja EM-kilpailuissa ja on kaksinkertainen nuorten maailmanmestari.

Trusova voitti nuorten maailmanmestaruuden vuosina 2018 ja 2019. Jälkimmäisellä kaudella hän saavutti aikuisten sarjassa Venäjän-mestaruuskilpailuissa hopeaa. Grazin Euroopan-mestaruuskilpailuissa 2020 Trusova saavutti pronssia venäläisluistelijoiden viedessä kolmoisvoiton. Samalla kaudella hän sijoittui myös Torinon Grand Prix -finaalissa ja Venäjän-mestaruuskilpailuissa kolmanneksi. Kaudella 2020–2021 hän saavutti maailmanmestaruuskilpailuissa pronssia kahden maannaisensa takana ja oli myös Venäjän-mestaruuskilpailuissa kolmas. Kaudella 2021–2022 hän saavutti EM-kilpailuissa pronssia Venäjän yltäessä jälleen kolmoisvoittoon ja sijoittui Venäjän-mestaruuskilpailuissa toiseksi. Pekingin olympialaisissa hän saavutti hopeaa oltuaan lyhytohjelman jälkeen neljäs mutta saatuaan vapaaohjelmassa parhaat pisteet.

Trusova teki kilpailuissa ensimmäisenä naisena onnistuneesti neloislutzin vuonna 2018 ja neloisflipin vuonna 2019.

Trusova on pituudeltaan 158-senttinen. Hän siirtyi vuonna 2020 olympiavoittaja Jevgeni Pljuštšenkon ja Dmitri Mihailovin valmennukseen mutta palasi vuonna 2021 Eteri Tutberidzen, Sergei Dudakovin ja Daniil Gleihengauzin valmennusryhmään.

Lähteet
-------

1. 1 2 3 4 5 6  Biograph: Alexandra Trusova International Skating Union. Viitattu 18.2.2022. (englanniksi)
2. ↑  Leppänen, Jelena: Kommentti: Maailman parhaan taitoluisteluvalmentajan ympärillä kuohuu Venäjällä — tähtioppilaan yllätyspäätös repi auki syviä haavoja  15.5.2020. Yle. Viitattu 19.2.2022.
3. ↑  Jiwani, Rory: Trusova delights new coach Plushenko at training camp *Olympic Channel*.  18.7.2020. Viitattu 1.4.2021. (englanniksi)
4. ↑  Alexandra Trusova returns to Team Tutberidze *The Skating Times*.  1.5.2021. Web Archive.  Arkistoitu 19.1.2022. Viitattu 19.2.2022. (englanniksi)